Bizén Fuster Santaliestra

Bizén Fuster Santaliestra (Nabal, Semontano de Balbastro, 4 d'aviento de 1959) ye un historiador y politico aragonés.

Licenciato en Ciencias Politicas y Cheografía y Historia. Estió un d'os fundadors en 1986 de Chunta Aragonesista, d'a que ha estau vicepresident de 1988 a 1995 y president dende alavez dica o 2007. A suya actividat politica ha estau circunscrita a l'ambito aragonés: ha estau deputato por a provincia de Uesca en as eleccions a Corz d'Aragón de 2003 y 2007 y president d'o grupo parlamentario de Chunta Aragonesista. Tamién ha estau secretario primer d'as Corz d'Aragón. Estió cabeza de lista por Zaragoza en as eleccions chenerals de 2008, sin conseguir revalidar o escanyo que albandonaba José Antonio Labordeta.

A suya actividat socio-cultural ha estau a participación en cuantas institucions, como o Instituto de Estudios Altoaragoneses, o Centro de Estudios del Somontano, o Consello d'a Fabla Aragonesa, o Instituto Aragonés de Antropología y o Rolde de Estudios Aragoneses. Entre atros cargos, ye miembro d'a Fundación Gaspar Torrente y president d'a Fundación Aragonesista 29 de junio

 Vinclos externos 
  Biografía de Bizén Fuster.
  Especial eleccions 2008: Bizén Fuster.
  Blog de Bizén Fuster.

Categoría:Historiadors d'Aragón
Categoría:Naixius de Nabal
Categoría:Politicos d'Aragón
Categoría:1959 (naixencias)
Categoría:Deputaus en as Corz d'Aragón por a circumscripción electoral de Uesca
Categoría:Deputaus d'a V Lechislatura d'as Corz d'Aragón‎
Categoría:Deputaus d'a VI Lechislatura d'as Corz d'Aragón‎
Categoría:Deputaus d'a VII Lechislatura d'as Corz d'Aragón‎
Categoría:Politicos de Chunta Aragonesista
Categoría:Presidents de Chunta Aragonesista